# **POHJOIS-LAPIN ALUEYHTEISTYÖN PÖYTÄKIRJA**

**KUNTAYHTYMÄ**

**YHTYMÄKOKOUS 4/2022**

|  |  |  |  |
| --- | --- | --- | --- |
| Kokousaika | keskiviikko 17.8.2022 klo 13:00 – 15.00 | | |
| Kokouspaikka | Sodankylän kunnantalo, Jäämerentie 1, kokoustila 1 | | |
| Saapuvilla olevat jäsenet | Jäsenet:  Jari Huotari, pj.  Mikko Maijala, I vpj.  ~~Uula Tapiola, II vpj.~~  Janne Tervahauta  Anni Koivisto (etäyhteydellä)  Riikka Karppinen (etäyhteydellä)  Tuula Annala  ~~Arja Mäkitalo~~  ~~Marjatta Kordelin~~ | Varajäsenet:  Anu Avaskari  Raimo Äärelä  ~~Laura Niittyvuopio-Valle~~  Hannu Alenius  Jarmo Huhtamella  Teuvo Tapaninen  Mikko Pyhäjärvi  ~~Henri Ollila~~  ~~Sammol Lukkari~~ | |
| Muut  saapuvilla  olevat | Jari Rantapelkonen  Mari Palolahti  Taina Pieski  Johanna Mikkola | | |
| Laillisuus ja päätösvaltaisuus | Todetaan | | |
| Asiat | § 25 - 31 | | |
| Pöytäkirjan tarkastajien valinta | Yhtymäkokous valitsee kaksi pöytäkirjan tarkastajaa. Pöytäkirja tarkastetaan sähköisesti.  Pöytäkirjan tarkastajiksi valittiin Anni Koivisto ja Tuula Annala. | | |
| Pöytäkirjan allekirjoitus ja varmennus | Puheenjohtaja  Jari Huotari | | Pöytäkirjanpitäjä  Johanna Mikkola |
| Pöytäkirjan tarkastus | Anni Koivisto 14.9.22, Tuula Annala 13.9.22. Tarkastusasiakirjat pöytäkirjan liitteenä. | |  |
|  | |  |
| Pöytäkirja on pidetty yleisesti nähtävillä | 24. 8. – 7.9.2022 kuntien kirjaamoissa | |  |
|  | |  |

KÄSITELTÄVÄT ASIAT

§ 25 Edunvalvontamatka Helsinkiin, käyntikohteiden, ajankohdan ja tavattavien henkilöiden tarkennus

§ 26 Öst-Finnmarkrådetin vierailu alueelle viikolla 36

§ 27 PLAKYn hankekatsaus

§ 28 PLAKYn ensivuoden budjetin ja toimintasuunnitelman laatiminen, aikataulu ja muut reunaehdot

§ 29 Muut asiat

§ 30 Seuraava kokous

§ 31 Kokouksen päättäminen

**25 § Edunvalvontamatka Helsinkiin, käyntikohteiden, ajankohdan ja tavattavien henkilöiden tarkennus**

Edunvalvonnan painopisteiksi valittiin kesäkuun yhtymäkokouksessa asuntorakentaminen, työllisyysasiat sekä saavutettavuus. Näiden teemojen varaan päätettiin järjestää edunvalvontamatka Helsinkiin lokakuun aikana. Kehittämispäällikkö on etsinyt matkaohjelman laatimisen pohjaksi seuraavia alustavia tietoja:

* + Valtion asuntorahasto ARA
    - Ylijohtaja Hannu Rossilahti ja johtaja Jarmo Lindén
    - Valtioneuvosto on asettanut ARAn johtokunnan toimikaudelle 1.11.2019-31.10.2022:
    - Puheenjohtaja Timo Reina, varatoimitusjohtaja, Kuntaliitto
    - Varapuheenjohtaja Mari Vaattovaara, professori
    - Jäsenet: Timo Heinonen, kansanedustaja, Eveliina Heinäluoma, kansanedustaja, Petri Honkonen, kansanedustaja, Lauri Lehtoruusu, asiamies, Suomen opiskelija-asunnot SOA ry, Hanna Markkula-Kivisilta, pääsihteeri, Pelastakaa Lapset ry, Susanna Rahkonen, neuvotteleva virkamies, sosiaali- ja terveysministeriö, Matti Rautiola, Jouni Hynynen, it-asiantuntija, ARA (henkilöstön edustaja), Pysyvä asiantuntija Sanna Pälsi, apulaisjohtaja, Valtiokonttori
  + TEM/TE-palvelut 2024 -uudistus
    - TE-palvelujen siirtoa koskeva hallituksen esitys on tarkoitus antaa eduskunnalle syksyllä 2022. Kunnille palveluiden järjestämisvastuu siirtyisi 1.1.2025.
    - Valmistelussa ratkaistavia asioita:
      * Kannustavan rahoituksen elementit: Kunnan työttömyysturvan rahoitusvastuun aikaistaminen. Työttömien aktivointi ei vaikuttaisi työttömyysturvan rahoitusvastuuseen. Kunta ja valtio jakaisivat työvoimapalveluiden rahoitukseen liittyvää kustannusvastuuta.
      * Kuntien järjestämisvastuun määrittely: Palveluiden yhdenvertainen saatavuus ja kuntien mahdollisuus suoriutua tehtävistään.
      * Valtakunnalliset keskitettävät palvelut: Tarkentuvat järjestämisvastuun määrittelemisen jälkeen.
      * Rakenteet: Vaikutukset TE-toimistoihin, ELY-keskuksiin ja KEHA-keskukseen
    - Ahti Avikainen, erityisasiantuntija. Alueet ja kasvupalvelut, Kohtaanto ja kasvu, Työvoiman saatavuus. OsoiteAleksanterinkatu 4-10, 00170 HELSINKI Puhelinnumero0295047980 Sähköpostiosoiteetunimi.sukunimi@gov.fi
  + Saavutettavuusasiat/Liikenne – ja viestintäministeriö? Budjettiehdotus 2023 (tiedote 5.8.22), vai jotain muuta?

Esitys: Käydään keskustelua kohteista ja henkilöistä, joita halutaan tavata sekä päätetään tiivis ydinviesti kutakin käyntikohdetta varten. Hyödynnetään yhtymäkokousedustajien ja työvaliokunnan olemassa olevia suhteita ja sovitaan alustava matkan ajankohta kehittämispäällikön evästykseksi ja tapaamisten ja matkavarausten tekemiseksi.

\_\_\_\_\_\_\_\_\_\_

Päätös:

Yhtymäkokous keskusteli ja tarkensi vielä edunvalvonnan painopisteitä. Etenkin asuntorakentamisen osalta painotus tulee olla jatkossa ymmärryksen lisäämisessä ja tiedottamisessa sekä viestin kirkastamisessa. Keskeiseksi viestiksi yhtymäkokous kirkasti sen, että Suomessa on kasvavia ja kehittyviä paikalliskeskuksia myös harvaanasutuilla alueilla pohjoisessa.

TE-palvelu-uudistuksen osalta todettiin, ettei siihen vaikuttaminen ole ajankohtaista, eikä vaikuttavaa, sen sijaan PLAKYn tulee keskittyä oman alueensa aluemarkkinointiin, jonka keinoin alueen vetovoimaisuutta kasvatetaan potentiaalisten työntekijöiden keskuudessa. Aluemarkkinointiin ja PLAKYn viestintäkanavien kehittämiseen tulee painottaa jo kuluvan vuoden lopulla ja etenkin ensivuoden toimintasuunnitelmassa.

Saavutettavuuden osalta alueen viesti kiteytyy julkisen liikenteen ja palveluliikenteen ylläpitämiseen ja kehittämiseen.

PLAKYn toiminnassa on otettava jatkossa suurempi painotus kuntayhtymän toiminnasta viestimiseen tiedottamalla toiminnasta mm. jäsenkuntien valtuustoja sekä kehittämällä kuntayhtymän nettisivuja ja some-kanavia. Lisäksi etenkin edunvalvonnan osalta tulee viestittää alueen tarpeita ja kuulumisia säännöllisesti Lapin kansanedustajille.

Edunvalvontamatka Helsinkiin toteutetaan marraskuun aikana siten, että vierailun ohjelmaan pyritään saamaan käynti ARA:ssa, LVM:ssä ja Väylävirastossa sekä eduskunnassa tapaamassa Lapin kansanedustajia. Työvaliokunta tekee tarkennetun ohjelman ja varmistaa tapaamiset ja kehittämispäällikkö tekee matkavaraukset sekä matkasta tiedottamisen kokousedustajille.

§ 26 Öst-Finnmarkrådetin vierailu alueelle viikolla 36

Maaliskuussa peruuntunut itäisen Finnmarkin alueen kunnanjohtajien vierailu pyritään toteuttamaan syyskuun alussa. Kehittämispäällikkö esittelee kokouksessa delegaation ohjelman.

Esitys: Merkitään tiedoksi.

\_\_\_\_\_\_\_\_\_\_

Päätös: Kehittämispäällikkö esitteli vierailun ohjelman, joka merkittiin tiedoksi.

§ 27 PLAKYn hankekatsaus

NPA-rahoitteisen kv-hankekonsortion GLOW-hankkeen rahoituspäätöstä odotetaan syyskuun aikana. Mikäli hakemus saa myönteisen päätöksen, se mahdollistaa noin 35% työpanoksella työskentelevän projektipäällikön/-asiantuntijan palkkaamisen hankkeen toimenpiteiden toteuttamiseen.

Lapin seutukuntien ja AMK:n yhteinen ”Pohjoisen alueen vihreän siirtymän kasvu- ja kansainvälistymishanke” on edelleen kirjoitustyön alla. Tavoitteena hakea EAKR-rahoitusta. Osallistuminen tarkoittaa noin 5000 € omarahoitusosuutta. Suunnitellut toimenpiteet:

Lapin alueella toimii useita potentiaalisia yrityksiä, jotka voisivat laajentaa toimintaansa Pohjois-Ruotsin ja Pohjois-Norjan markkinoille. Haasteena tuntuu kuitenkin olevan eri toimijoiden välinen yhteistyö ja rohkeus lähteä hakemaan lisää tietoa ko. markkinoiden mahdollisuuksista ja vaatimuksista. Yhteistyömallin ja tiedonkulun rakenteiden rakentaminen nähdään ensiarvoisen tärkeänä, jotta lappilaiset toimijat pääsevät osallistumaan ko. alueen investointeihin.

Hankkeessa mm:

• kartoitetaan yhteistyötahot ja kilpailutilanne

• autetaan yrityksiä luomaan yhteyksiä alueen toimijoihin

• seurataan avautuvia tarjouspyyntöjä

• järjestetään matchmaking-tapaamisia

• autetaan yrityksen perustamisessa Ruotsiin

• autetaan rekisteröinti- ja lupa-asioissa

• ohjataan yrityksiä ruotsalaisen tilitoimiston palveluihin

• madalletaan yritysten kieleen ja kulttuurin liittyviä rajaesteitä

* järjestetään erityyppisesti toteutettuna intensiivikursseja ruotsin kielen elvyttämiseksi

• avustetaan kielitaitoisen avainhenkilön löytämisessä yrityksen tarpeeseen

EIP-HANKE

Työn alla on erityisesti älykkään erikoistumisen strategia, jonka työpaja on yhtymäkokouksen jälkeen. Tulossa lokakuun alussa myös opintomatka Espanjan Castello y Leoniin tutustumaan paikallisiin klustereihin (kaivos, matkailu). Maksatushakemus III on jätetty sisään.

Esitys: Merkitään tiedoksi.

\_\_\_\_\_\_\_\_\_\_

Päätös: Yhtymäkokous kävi keskustelua Lapin Liiton kuntajohtajaverkoston tutustumismatkasta Espanjan Castello y Leoniin lokakuun alussa, EIP hankkeen kautta matkalle voidaan kustantaa (1000 €/osallistuja) noin viisi Itä- ja Pohjois-Lapin alueen kuntajohtajaa hankkeen projektipäällikön ja hankehallinnoijan edustajien (Itä-Lapin kuntayhtymän johtaja, PLAKYn kehittämispäällikkö) lisäksi. Merkittiin hankekatsaus tiedoksi.

§ 28 PLAKYn ensivuoden budjetin ja toimintasuunnitelman laatiminen, aikataulu ja muut reunaehdot

Pohjois-Lapin alueyhteistyön kuntayhtymän toiminnan sisällöstä ja toiminnan jatkosta on käyty keskustelua aikaisemminkin. Jäsenkunnat maksavat kuntayhtymälle nyt 3 €/asukas, jolla katetaan osa-aikaisen kehittämispäällikön palkkakulut ja EIP-hankkeen omarahoitusosuus sekä kokous- ja edunvalvontamatkojen kulut.

Kehittämispäällikön 30% määräaikainen työsopimus umpeutuu 31.12.22 ja EIP-hanke on päättymässä 03/2023.

Esitys: Yhtymähallitus käy keskustelua kuntayhtymän toiminnan jatkosta, toimintasuunnitelman sisällöstä sekä budjetista ja aikataulusta ja evästää työvaliokuntaa ja kehittämispäällikköä asian eteenpäin viemisessä.

\_\_\_\_\_\_\_\_\_\_

Päätös:

Vuoden viimeinen yhtymäkokous järjestetään viimevuoden rytmityksen mukaan marras-joulukuun vaihteessa. Kokouksessa tulee käsitellä vuodelle 2023 laadittu PLAKYn talousarvio ja toimintasuunnitelma, jossa esitetään selkeästi edunvalvonnan painopisteet ja suunnitellut toimenpiteet sekä laadittu tiedote jäsenkuntien valtuustoille. Toimintasuunnitelman laatimisen yhteydessä selvitetään myös mahdollisuus vaikuttaa alueellisesti opintolainan hyvitykseen alueellisena vetovoimatekijänä.

Toimintasuunnitelma ja talousarvio valmistellaan työvaliokunnassa ja tuodaan päätettäväksi yhtymäkokoukseen.Työvaliokunnan toimintaa voidaan jatkossa laajentaa pitämällä vuosittain 1-2 kokousta, joihin kutsutaan myös jäsenkuntien elinkeinotoimijat ja -kehittäjät.

**§ 29 Muut asiat**

Muita asioita ei ollut

**§ 30 Seuraava kokous**

Työvaliokunta esittää seuraavan kokouksen ajankohdan ja paikan

**§ 31 Kokouksen päättäminen**

Puheenjohtaja päätti kokouksenklo 15.00